Еиуеиҧшым аҵакы змаз аҭыхымҭақәа рцәыргақәҵа аартын АҞәа.
17.08.2017
Еиуеиҧшым аҵакы змаз аҭыхымҭақәа рцәыргақәҵа аартын АҞәа. Ҩажәи ҩба шықәса зхыҵуа урҭ равтор Милана Гәарамиаҧҳа Шәача дшынхогьы, илыӡбеит раҧхьатәи лцәыргақәҵа Аҧснытәи ахәаҧшцәа дырбара.
367
Еиуеиҧшым аҵакы змаз аҭыхымҭақәа рцәыргақәҵа аартын АҞәа. Ҩажәи ҩба шықәса зхыҵуа урҭ равтор Милана Гәарамиаҧҳа Шәача дшынхогьы, илыӡбеит раҧхьатәи лцәыргақәҵа Аҧснытәи ахәаҧшцәа дырбара.
Асахьаҭыхҩы қәыҧш лцәыргақәҵа иахьӡылҵеит «Паноктикум «. Ажәа абырзен бызшәа аҟынтәи иаагоуп . Ҵакыла еиҭоугозар , уи иаанагоит ахәаҧшҩы дзышьцылам , дзырхәыцуа аҭыхымҭақәа идгалара . Ацәыргақәҵа иаҭааз иазгәарҭоз акы акәын : абас еиҧш иқәыҧшу асахьаҭыхыҩ лҭыхымҭақәа заҟа абаҩхатәра рыманы иаҧҵоу. Иарбан сахьазаалак акыр узырхәыцша маӡак аҵан , ахәаҧшҩы акыраамҭа илаҧш адхалон , ауаҩытәыҩаса идунеихәаҧшышьа арҭбаауан , ҩныҵҟала дархәыцуан. Милана Гәарамиаҧҳа лцәыргақәҵа ҩынҩажәи –ааба ҭыхымҭа рыла еиҿкаан .Лара лажәақәа рыла , урҭ зегьы лзааигәоуп. Аха зегь раасҭа иалылкаауеит аҭыхымҭа “Аид “.Ахаҿсахьа здунеи зыҧсаххьоу ауаа рынцәахәы изкыуп . Иара убри азы ауп аусумҭа аиқәара аҵаны изаарҧшу .
Аҭыхымҭа «Розовый кварц» акәзар , аукцион аҿы аҭиразы иқәлыргылеит Ацәыргақәҵа аҭааҩцәа аӡәы уи ааихәеит шәи –ҩынҩажәи жәаба нызқь мааҭ ҳәа . Арҭ аҧарақәа ахыҧхьаӡалахоит афонд Ашана , Аслана Џьынџьалҧҳа лыхәшәтәразы . Еизаз аҟазацәа лбаҩхатәра ахә ҳаракны иршьеит ҩажәи-ҩба шықәса зхыҵуа асахьаҭыхҩы қәыҧш , илзеиҕьаршьеит ақәҿиарақәа .
Милана Гәарамиа-ҧҳа дынхоит Шәача . Лара жәаха шықәса анылхыҵ инаркны асахьақәа ҭылхуеит. Раҧхьатәи лцәыргақәҵа мҩаҧысырц лҭаххеит Аҟәа , Шәачатәи Аҳәынҭқарратә музеи аҟынтәи ааҧхьара шлырҭазгьы.
Д .Гьергьиаҧҳа, Ҭ.Гогохьиа, АТ
Оцените новость:
+1
+2
+3
+4
+5
Сохраните ссылку или поделитесь с друзьями